open-index/open-wikipedia-markdown huggingface dataset:
Hanok

**Hanok** punika sebatan kanggé griya tradhisional Koréa ingkang dipun-ginakaken kanggé mbédakaken kaliyan griya gaya Kilèn (Barat). Arsitektur Koréa ngetang papan griya saking lingkungan ing sakiwa tengenipun, mliginipun babagan kawontenan géografi lan mangsa (mangsa). Struktur interior ugi dipunrancang dhedhasar papanipun griya. Prinsip ingkang dipunsebat *Baesanimsu* (hangul: 배산임수) kanthi barès ngatur griya ingkang pas kanggé dipunyasa ngunduri gunung, lan lèpèn wonten ing ngajengipun griya. Hanok dipunyasa madep wétan utawi kidul supados cekap pikantuk srengéngé.

Griya tradhisional Koréa dipunyasa saking bahan-bahan campuran alami kados ta dari kayu, lemah, watu, jerami, gendhèng, lan kertas. Cagak-cagak lan rèngrèngan hanok dipundamel saking kayu. Témbok kanggé ngisi rèngrèngan griya dipundamel saking campuran lemah lan suket. Kertas tradhisional Koréa (*hanji*) dipunpasang ing rangka jendéla, rangka lawang, lan pelapis témbok. Lantainipun dipundamel saking lemah ingkang dipunatosaken utawi watu. Sewalikipun rakyat biyasa manggon wonten ing griya mawi empyak damèn ingkang pirantosipun gampil kapanggih. Hanok mawi empyak gendhèng dumugi sapunika taksih dipun-ginakaken minangka *papan tinggal* déné hanok mawi empyak damèn sampun dados yasan ingkang langka.

## Pérangan-pérangan yasan 
Hanok kajangkepi kaliyan *ondol* kanggé damel anget lantai griya nalika mangsa adhem. Tiyang Koréa lenggah, dhahar, lan saré wonten ing lantai ingkang terus dipunangetaken déning *ondol*. Emperan kanggé ngubungaken ruangan satunggal kaliyan ruangan sanèsipun dipunsebat *daecheong* (대청). *Daechong* punika ruangan kabikak mawi lantai saking kayu ingkang dipunyasa kanggé njagi griya supados tansah seger nalika mangsa panas. Wujudipun hanok ugi bènten-bènten miturut dhaérahipun ing Koréa. Ing Koréa pérangan lèr ingkang adhem yasan hanok dipunsusun kados persegi katutup (utawi aksara hangul: ㅁ) kanggé nahan angin lan njagi griya tansah anget. Ing Koréa pérangan tengah ruanganipun dipunsusun mbentuk aksara L (utawi aksara hangul: ㄱ). Ing Koréa pérangan kidul hanok dipunyasa kanthi ndawa kados aksara I supados angin gampil anggènipun mlebet lan medal.

Wangunan (ruangan) *papan tinggal* kakung lan putri punika kapisah miturut pamikiran Konfusius. Hanok kapérang saking yasan-yasan ingkang dipunsebat *haengrangchae*, *sarangchae*, *anchae*, lan *sadang*. *Haengrangchae* punika yasan minangka panggonipun pelayan wonten ing celakipun lawang mlebet. *Sarangchae* punika yasan kanggé kakung utawi kepala kulawarga, kalebet papan kanggé dhahar lan saré wonten ing pérangan ngajeng. *Anchae* punika yasan utami sarta papan kanggé saré tiyang èstri sarta laré-laré alit lan mapan wonten ing pérangan njero tebih saking lawang mlebet. Ruangan kanggé altar leluhur dipunsebat *sadang*. Plataran wonten ing tengah yasan dipunsebat *madang*, lan yasan gudang dipunsebat *gwangchae*. Kajawi punika, hanok ugi asring gadhah *cerobong beluk* lan pintu gerbang (*munganchae*).

## Cathetan suku 
## Pranala njawi 
* Foto-foto rumah tradhisional Korea
*  Hanok Cultural center
Griya Banjar

thumb|300px|Griya Bubungan Inggil

**Griya Banjar** utawa '*griya *ba'anjung'''* inggih punika jinisipun griya yasanipun tiyang Banjar wonten ing Kalimantan Kidul. Griya-griya punika ingaran griya *ba'anjung* amargi gadhah *anjung*, utawi sisih kiwa lan tengenipun griya ingkang miyar saking pérangan pokok griya. *Anjung* minangka tetengeripun ingkang wigati tumrap Griya Banjar, sanadyan ugi wonten griya ingkang tanpa *anjung*. Saking sadaya griya, ingkang kondhang linangkung inggih punika jinis Griya Bubungan Inggil. Griya punika, sinebat *Dalam Sirap'', kanggé dalemipun sultan utawi kadhatonipun tiyang Banjar.
Ikebana

[thumb|250px|[kembang|sekar ingkang dipunrangke kanthi cara Ikebana]]

 inggih punika seni anggènipun ngroncé sekar ingkang nganggé manéka jinis sekar, suket-suketan, lan taneman kanthi ancas medalaken kaéndahan .

## Aliran ingkang kondhang 
* Ikenobō
* Senkeiryū
* Sōgetsu
* Ohararyū
* Ryūseiha
* Mishōryū
* Mishōryū Sasaoka
* Saga Goryū
* Yamamura Goryū
* Yōshin Goryū
* Kadōenshū
* Nihonkoryū

### Organisasi 
* Ikebana International

### Aliran 
* Ikenobo
* Sogetsu 
* Ohara 
* Nihonkoryū
*  Gangetsusuiryū
* Ichiyō 
*  Koryu Shōtō-kai
*  Koryu Toyo-kai 
* Ryūsei Ha 
*  Sagagoryū
* Senkeiryū
*  Shōfū
* Mishōryū 
*  Kōzanryū
* Wafu

### Tokoh Ikebana 
* Okada Mokichi (Sangetsu) 
*  Kariyazaki Shōgo (in Japanese) 

## Cathetan suku 
## Pranala njawi 
* Menelusuri hobi Ikebana
Juliana saka Walanda

Ratu **Juliana Louise Marie Wilhelmina van Oranje-Nassau** () inggih punika Ratu  Walanda saking 6 September 1948, dumugi tanggal 30 April 1980, ambal warsa beliau ingkang kaping 71, nalika putrinipun Ratu Beatrix jumeneng ratu.

Juliana palakrama kaliyan Bernhard zur Lippe Biesterfeld, satunggaling bangsawan Jerman, rikala tanggal 7 Januari 1937 lan pikantuk sekawan putra Beatrix (1938), Irene (1939), Margriet (1943), lan Marijke (1947) ingkang namanipun lajeng kagantos dados Christina.

Ratu Juliana minggah tahta nggantosaken ingkang ibu, Wilhelmina, antawising taun 1947 – 1948. Rikala tanggal 27 Dhésèmber 1949, piyambakipun ingkang kanthi resmi masrahaken kedaulatan Hindia Walanda dhumateng ketua wakil Indonésia, M. Hatta, wonten ing pepanggihan ing Pura Dam, Amsterdam.

Rakyat Walanda remen kaliyan piyambakipun amargi boten njunjung formalitas kanthi saèstu. Putrinipun, Beatrix, malah dipunkenal langkung formal, kados déné ingkang bapa, Pangeran Bernhard.

Ratu Juliana pindhah dhateng Indonésia wonten ing taun 1972 sinambi mbekta "olèh-olèh", antawisipun naskah manuskrip Kakawin Nagarakretagama. Naskah lontar punika asalipun saking Lombok lan dumugi ing Walanda amargi dipunjarah déning KNIL rikala taun 1894, nalika bala Walanda ngasorake Lombok.

Éwadéné sampun ngundhuraken dhiri saking pulitik wiwit taun 1980, piyambakiun taksih aktif wonten ing babagan sosial dumugi taun 1995.

Lan piyambakipun ingkang minangka Ratu Walanda ingkang pungkasanipun ngakuni kedaulatan nagara Indonésia sasampuning pepanggihanipun kaliyan Mohammad Hatta wonten ing pamungkasan Diplomasi wonten ing Konferensi Meja Bundar ing kutha Den Haag, nalika tanggal 23 Agustus dumugi tanggal 2 November 1949.

## Pagesangan Wiwitan 
Juliana miyos wonten ing kutha Den Haag, putra saking Pangeran Hendrik, *Duke* saking Mecklenburg-Schwerin kaliyan Ratu Wilhemina saking Walanda. Juliana nelasaken masa alitipun wonten ing Pura Het Loo ing Apeldoorn, lan wonten ing Pura Noordeinde sarta Pura Huis ten Bosch ing wewengkon Den Haag. Sawijining sekolah kecil dipunyasa wonten ing Pura Noordeinde saking pamanggihipun pengajar Jan Lightart saèngga, nalika yuswanipun ngancik angka 6 taun, sang Putri saged pikantuk pendidikan utamanipun sesarengan kaliyan kancanipun. Kanca sepantaranipun inggih punika Baroness Elise Bentinck, Baroness Elisabeth van Hardenbroek lan Jonkvrouw Miek de Jonge.

Kados ingkang kacantum wonten ing konstitusi Walanda manawi piyambakiipun kedah siyap nglajengaken tahta nalika yuswanipun ngancik angka 18, pendidikan Putri Juliana kalampahan langkung rikat saking laré sanèsipun. Sasampunipun 5 taun pendidikan dhasar, sang Putri pikantuk pendidikan lanjutanipun (dumugi tingkat pra-universitas) déning tutor privat.

## Cathetan suku
Antonio Abetti

**Antonio Abetti** inggih punika salah satunggaling astronom saking Italia ingkang miyos wonten ing tanggal 19 Juni 1846 lan séda ing tanggal 10 Pebruari 1928.
Antonio Abetti miyos wonten ing San Pietro ing Goriza (Šempeter-Vrtojba), lan piyambakipun fokus kanggé sinau ing babagan matematika lan teknik wonten ing University of Padua. Piyambakipun gadhah satunggal garwa inggih punika Giovanna Colbachini ing taun 1879 lan gadhah kalih putra. Antonio Abetti séda wonten ing Arcetri.

## Biografi 
Antonio Abetti inggih punika salah satunggaling insinyur sipil nanging ing taun 1868 pindhah minatipun ingkang langkung remen kaliyan babagan astronomi, sasampunipun satunggal taun sadèrengipun piyambakipun pikantuk gelar sarjana matematika lan teknik saking Univertas Padua. Ing taun 1921, nalika yuswanipun 75 taun, piyambakipun pensiun nanging tetep nglajengaken panalitènipun ing observatorium.

## Padamelanipun 
Abetti gadhah padamelan ingkang baku ing babagan astronomi lan ngawontenaken kathah panalitèn ing bab planit-planit ingkang alit, komet, lan lintang-lintang sanèsipun ingkang wonten ing langit. Ing taun 1874, piyambakipun ndhèrèk ing satunggaling èkspèdhisi ingkang dipunpandhegani déning Pietro Tacchini kanggé nliti satunggaling objek transit Venus kanthi ngginakaken spektroskop. Ing wekdal salajengipun piyambakipun lajeng dados direktur wonten ing *Osservatorio Astrofisico* ing Arcetri lan dados profesor ing University of Florence.
Observatrium Arcetri dipundhirikaken déning GB Donati ing taun 1872, lajeng saperanganipun sampun dipuntilar sasampunipun sedanipun Donati. Dados tugas angengipun ingkang sapisan kanggé Abetti inggih punika kanggé ndhirikaken satunggaling teleskop ingkang sampun dipunyasa wonten ing lokakarya ing Padua. Lensa objektif ingkang dipun-ginakaken inggih kanthi diameter *doublet* 28 cm (11 inci) lan dawanipun focal 533&nbsp;cm ingkang dipunyasa déning GB Amici ing taun 1839. Kanthi piranti punika, Abetti saged pikantuk asiling paningalan bab posisi planit-planit minor, komet, lan lintang.

Abetti inggih ndhèrèk kathah pakempalan ing antawisipun dados anggota wonten ing organisasi-organisasi kados makaten.
* Anggota saking *Accademia dei Lincei*.
* Anggota saking *Royal Astronomical Society*.
* Satunggaling kawah wonten ing bulan dipunparingi nama kawah Abetti sasampunipun Antonio kaliyan Giorgio Abetti sampun dhateng wulan.
* Satunggaling planit minor ugi dipunparingi nama 2646 Abetti inggih dipunparingi nama Abetti sasapunipun Antonio lan putranipun manggihaken planit punika.
## Cathetan suku
Iga Mawarni

thumb|200px|Iga Mawarni

**Iga Mawarni** ya iku penyanyi jazz lan penari saka Indonésia.

## Karier 
Wiwit cilik, Iga wis cedhak karo seni.

## Pendhidhikan 
Iga mentingake banget babagan pendhidhikan.

Iga nikah karo pangusaha ing babagan jasa pesawat terbang Charles Rubiyan Arifin.

## Diskografi 
* *Kasmaran*

## Cathetan suku
Giorgio Abetti

**Giorgio Abetti** inggih punika salah satunggaling astronom ingkang miyos wonten ing tanggal 5 Oktober 1882 lan séda wonten ing tanggal 24 Agustus 1982 lan piyambakipun inggih astronom ingkang nliti srengengé saking Italia.

Giorgio Abetti inggih miyos wonten ing Padua, ingkang minangka putranipun saking astronom Antonio Abetti. Piyambakipun inggih ngrampungaken sekolahipun wonten ing University of Padua lan Universitu of Rome La Sapienza.
Sasampunipun miwiti sekolah wonten ing Universitas Roma, piyambakipun lulus saking babagan ngèlmu fisika wontn ing Universitas Padua wonten ing taun 1904. Lajeng dados asisten sukarela wonten ing Observatorium astronomi ing Padua lan lajeng ing Berlin dados asisten malih wonten ing Heidelberg saking taun 1906 – 1908. Salajengipun wonten ing semester kaping kalih ing taun 1908, piyambakipun kesah dhateng Observatorium Yerkes ing Jenewa, caket kaliyan Williams Bay ingkang tebihipun kirang langkung 130 kilomèter ing sak loripun Chicago.
## Padamelanipun
Giorgio Abetti miwiti padamelanipun wonten ing observatorium *Collegio Romano* ing Roma minangka asisten astronom. Ing taun 1921 piyambakipun ugi sukses kados bapakipun minangka direktur saking *Observatorium Astrofisioco* ing Arcetri, lan lajeng dipunterasaken ngantos ing taun 1957. Wiwit ing wekdal ing sami, piyambakipun ugi dados profesor wonten ing University of Florence, lan lajeng dipunterasaken ing kaprigelan punika ngantos taun 1957.
Giorgio Abetti inggih naté kecathet kanggé mimpin satunggaling èkspèdhisi kanggé nliti bab lintasanipun srengéngé dhateng Sibria ing taun 1936 lan ing Sudan taun 1952. Piyambakipun ugi dados profesor ing Universitas Kairo ing taun 1948. Giorgio Abetti inggih minangka dados wakil présidhèn saking *International Astronomical Union* ing taun 1938, lan pikantuk gelar ''Medaglia d'argento* saking *Italian Geographic Society* ing taun 1915, pikantuk gelar *Premio reale* saking *Accademia dei Lincei* ing taun 1925, lan pikantuk medali *Janssen* ing taun 1937.
Satunggaling kawah ing bulan ugi dipunparingi nama "Kawah Abetti" lan satunggaling asteroid ugi dipunparingi nama *2646 Abetti* minangka satunggaling pakurmatan kanggé piyambakipun lan bapakipun ingkang sampun manggihaken kalih objek punika.

## Bibliografi
Giorgio Abetti inggih ugi satunggaling pujangga ingkang sampun medalaken sapérangan karya populeripun ing babagan astronomi. Tuladhanipun asiling karyanipun ing antawisipun inggih kados makaten:
**Handbook of Astrophysics*
**Nebulae and Galaxies*
**Solar Research*
**Stars and Planets*
**The Exploration of the Universe*
**The History of Astronomy* (1952, English edition)
**The Sun'' (1963)

## Cathetan suku
Idris Sardi

thumb|250px|Gambar Idris Sardi

**Idris Sardi** (lair ing Batavia, Indhiya Nèderlan (saiki Jakarta), 7 Juni 1938; umur 74 taun) ya iku pamaen piyul Indonésia.

## Lakune Urip 
rikala umuré 6 taun, pisanan ngerti piyul.

## Karier Musik 
Rikala M. Sardi séda, 1953, Idris umuré 16 taun kudu nggenteni panggonane bapakne ma violis kapisan ing Orkes RRI Studio Jakarta pimpinan Saiful Bahri.

## Panghargyan 
Idris Sardi tahu éntuk panghargyan mawa komponis lan ilustrator musik kanggo filem.

## Kulawarga 
Dhèwèké uga bapak saka pamaen filem Santi Sardi lan Lukman Sardi saka kawinane karo Zerlita.

## Cathetan suku
George O. Abell

**George Ogden Abell** ingkang miyos wonten ing tanggal 1 Maret 1927 lan séda ing tanggal 7 Oktober 1983, inggih punika salah satunggaling astronom wonten ing Universitas California, Los Angeles. Piyambakipun makarya minangka astronom panaliti, guru, administrator, ilmuwan science lan pendhidhikan, lan *skeptik*. Abell pikantuk gelar B.S. ing taun 1951, lajeng pikantuk gelar M.S. ing taun 1952 lan pikantuk gelar Ph.D. ing taun 1957 saking California Institute of Technology. Piyambakipun miwiti karir dados astronom kanthi langkung rumiyib dados tour guide wonten ing Griffith Observatory ing Los Angeles.

## Padamelanipun
 inggih punika salah satunggaling galaksi saking katalogipun ingkang ngewrat kluster lan galaksi, ingakng dipunkempalaken ing salebeting survey langit Palomar.]]

Asiling karyanipun ingkang saé piyambak lan kathah dipunkenal inggih punika saking katalogipun kelompok galaksi "Galaxy Cluster" ingkang dipunkempalaken ing  salaminipun survey *Palomar Sky Survey*. Piyambakipun ugi nganalisis bab wujud formasinipun lan evolusinipun objèk mau. Piyambakipun nedahaken bilih wonten ing orde kaping kalih pengelompokkan ingkang wonten ing boten mbuktèkaken wontenipun model ingkang hirarkis saking Carl Charlier. Piyambakipun ugi manggihaken kados pundi tingkat padhangipun satunggaling kluster saged dipun-ginakaken minangka ukuran skala tebihipun satunggaling objek. Piyambakipun ugi nyusun satunggaling dhpatar saking 86 planit nebula ingakng sanget misuwur ing taun 1966 ingkang ugi ngewrat *Abell 39*.

Katalog Abel inggih punika satunggaling pratélan katalog ingkang paling meh jangkep ingkang ndhaptar kirang langkung 4000 kluster ingkang ngewrat paling boten wonten tigang dasa anggotanipun ingkang saged ngantos *redshift* saking z = 0,2. Katalog asli saking kluter- kluster ingkang wonten ing belahan langit sisih lor inggih dipunwedalaken ing taun 1958. Lajeng damel katalog malih ingkang langkung dawa, kalebet ingkang ngewrat kluster - kluster ingakng wonten ing belahan langit sisih kidul, ingkang dipunterbitaken kanthi anumerta ing taun 1989 kanthi kerja sama  Harold G. Corwin lan Ronald P. Olowin.
Abell ugi manggihaken malih periode saking komet 52P/Harrington-Abell. Together with Peter Goldreich, he correctly determined that planetary nebulae evolve from red giants.

## Cathetan suku
* JRASC **77** (1983) L85
* QJRAS **30** (1989) 283
* University of California: In Memoriam, 1985
*Abell, George, "Exploration of the Universe", Holt, Rinehart and Winston (Copyright 1964)
* Abell, G.O., Morrison, D., and Wolff, S.C., *Exploration of the Universe*, Saunders College Pub; 6th/Rev edition (February, 1993) ISBN 0-03-094666-2
* Abell, G.O., Wolff, S.C., and Morrison, D., *Realm of the Universe*, Saunders College Publishing; 5th ed., 1994 edition (January, 1994) ISBN 0-03-001664-9
*
* Abell, G.O., *A catalog of rich clusters of galaxies*, American Astronomical Society (1989) ASIN B000726Y06
Wartortle

thumb|Wartortle
 inggih punika salah satunggaling karakter spésies Pokémon wonten ing seri dolanan lan waralaba *Pokémon* saking Jepang. Wartortle dipunsebut Kameil wonten ing basa Jepang, dipunkenal minangka Pokémon bulus, lan minangka evolusi saking spésies Pokémon Squirtle.  Wonten ing dolanan video *Pokémon*, juru main saged pikantuk Wartortle sasampunipun Squirtle ingkang dipungadhahi dumugi ing level 16, lajeng Wartortle badhé evolusi dados Blastoise nalika dumugi ing level 36.

Brett Elston, editor situs GamesRadar, nandhingaken Wartortle kaliyan Ivysaur lan Charmeleon, lan deskripsikakenipun minangka Pokémon wujud pertengahan sadéréngipun dados Pokémon ingkang kiyat sanget.

## Désain lan karakteristik 
Wartortle inggih punika salah satunggal saking 151 désain spésies Pokémon ingkang dipunrancang lan dipunkembangaken déning parusahan Game Freak kanggé konsol dolanan portabel saking Nintendo. Desainipun dipunpungkasaken déning Ken Sugimori lan dipundhérékaken wonten ing dolanan Pokémon génerasi kapisanan (1996) ingkang judhul *Pocket Monster Red and Green*, ingkang dipunlokalisasikaken ing njawi Jepang minangka *Pokémon Red and Blue*. Sajatosipun karakter punika dipunsebut kanthi nama "Kameil" wonten ing basa Jepang, gabungan saking tembung *kame* (bulus) lan *tēru* (*teil*, buntut). Nalika produk waralaba Pokémon dipunekspor dhateng Dunia Barat, Nintendo mutusaken kanggé maringi nama ingkang "pinter lan deskriptif" dhateng manéka spésies Pokémon kanthi penampilan lan ciri ingkang kagambaraken, supados langkung gampil dipunkenal déning laré-laré Amérika. Saking babagan punika wau nama Wartortle dipun-ginakaken, ingkang minangka *portmanteau* saking tembung *warrior* (pendekar), *tortoise* (bulus), lan *turtle* (penyu).

Miturut konsèp dolanan, Wartortle minangka evolusi saking Pokémon sanès, inggih punika Squirtle ingkang sampun dumugi ing level 16. Manawi karakter Wartortle terus dipunmainaken lan dumugi ing level 36, Wartortle bakal evolusi dados Blastoise. Boten kados Squirtle ingkang katingal langkung tenang, tampilan Wartortle katingal langkung sangar. Kajawi inggil lan bobotipun tambah, Wartortle gadhah kulis ingkang langkung peteng, mata ingkang sereng kanthi pupil ingkang langkung alit, lan gadhah kalih taring ingkang medal. Wonten ing cakangipun wonten goresan bekas paprangan, kasil saking paprangan ingkang sengaja dipunpadosi. Wartortle ugi gadhah sapasang talingan mirib wulu, lan buntutipun dados langkung pethak, gempal, lan langkung dawa manawi dipunsingidaken ing thothokipun; pérangan badan mau mbiyantu Wartortle nalika renang amargi dados dayung utawi sirip. Buntutipun ugi minangka benda bernilai tinggi kanggé kolektor item, ingkang njalari kathah tiyang madosi Pokémon mau, damel cacahipun samsaya kirang. Alasan perburuan ilegal mau dipunsebabaken buntut Wartortle minangka lambang umur dawa wonten ing donya Pokémon, dipunanggap maringi umur dawa kanggé Pokémon mau sadangu ewunan taun.

## Cathetan suku 
## Pranala njaba 
* Situs wèbresmi
Sésium

**Sesium** yaiku unsur kimia ing tebel periodik kang duwé simbol **Cs** (saka jeneng basa Latin, ***Caesium***) lan nomer atom 55. unsur kimia iki kalebu logam alkali kang empuk lan awerna putih rada kaya emas, kang minangka salah siji saka unsur logam telu kang wujudé cair ing suhu ruangan. Nggunakaké sesium paling kawentar yaiku ing jam atom.

## Isotop 
Sesium duwé isotop paling akèh ing antarané unsur-unsur ing tabel periodik, yaiku 32 kanthi masa udakara saka 114 nganti 145.

## Sajarah 
Sesium tinemu kanthi cara spektroskopik déning Bunsen lan Kirchohoff ing taun 1860 ing banyu mineral saka Durkheim.

## Sumber 
Sesium kalebu logam alkali kang ana ing *lepidolite, pollucte (silikat aluminum lan Sesium teles)*, lan ing sumber-sumber liyané. Salah siji sumber paling sugih kang ngandhut Sesium ana ing tlaga Bernic ing Manitoba, Kanada. deposit ing tlaga mau diprakirakaké ngandhut 300.000 ton pollucite kang ngandhut 20% Sesium. Unsur iki uga diisolasi kanthi cara elektrolisis fusi sianida lan kanthi sawatara metode liyané. sesium murni kang bébas gas bisa disiyapaké kanthi cara dekomposisi panas sesium azida.

## Sipat 
Sipat metal Sesium bisa dideleng ing spektrum kang duwé garis biru loro kang padhang lan sawatara pérangan abang, kuning, lan ijo. Elemen iki wernané putih rada pérak, empuk, lan gampang diwangun. Sesium yaiku elemen akalin kang paling elektropositif. Sesium, gelium, lan raksa yaiku logam kang dhapuré cair ing suhu ruangan. Séesium *berekasi* meletup kanthi banyu atis, lan *bereaksi* karo es ing suhu sadhuwuré 116 derajat Celcius. Sesium hidroksida, basa kang paling atos kang dimangertèni, *bereaksi* atos karo kaca.

## Kagunan 
Amarga Sesium nduwé kawigatèn menyang oksigèn, logam Sesium didadèkaké penarik ing tabung-tabung elektron. Sesium uga digunakaké ing sèl-sèl fotoelektrik, lan minangka katalis ing hidrogenasi senyawa-senyawa tartamtu. Logam Sesium uga nembé tinemu aplikasiné ing sistem propulsi. Sesium digunakaké ing jam atom kanthi akurasi sing suwéné 5 detik ing 300 taun. senyawa-senyawané kang wigati yaiku klorida lan nitrat.

## Cathetan suku
Hutauruk

**Hutauruk** ya iku salah siji jeneng marga (nama kulawarga) ning bebrayan Batak mligi Batak Silindung. Katurunan Donda Ujung kang nganggo marga Hutauruk iki dudu putra Toga Sipoholon nanging putra Raja Naipospos.

## Donda Ujung 
right|thumb|Dolok Imun, Huta Raja - Naipospos
Donda Ujung ya iku putera kaping loroné Raja Naipospos kasil saka bebrayan karo ingkang èstri I (pisan) boru Pasaribu. Donda Ujung ya iku putra kaping loro saka lima bersaudara putra Raja Naipospos (Sibagariang-Hutauruk-Simanungkalit-Situmeang-Marbun). Donda Ujung lair saka garwa I (kapisan) boru Pasaribu. Katurunan Donda Ujung kang margané Hutauruk. Nganti saiki katurunan Donda Ujung iku margané **Naipospos Hutauruk**.

## Tokoh kang margané Hutauruk
* Bornok Hutauruk
* Berlian Hutauruk

## Pranala njaba 
* Kisah Raja Naipospos dan Keturunannya, tulisan Ricardo Parulian Sibagariang
* Toga Sipoholon bukanlah putera Naipospos, tulisan Ricardo Parulian Sibagariang
* Martuasame adalah julukan (goar tulut) Naipospos, tulisan Ricardo Parulian Sibagariang
* Bukti-Bukti Hak Sulung Sibagariang, tulisan Ricardo Parulian Sibagariang
SDN 1 Jatiluhur

**Sekolah Dhasar Negeri (SDN) 1 Jatiluhur** punika salah satunggaling sekolah dhasar ingkang dumunung wonten ing Kacamatan Jatiluhur Kabupatèn Purwakarta.

## Sajarah 
SDN I Jatiluhur wiwit dipunadegaken ing taun 1975 lan wiwit operasi wonten ing taun 1976 kanthi nama SDN 2 Cilegong wonten ing Désa Cilegong. Nalika taun 2001 SDN 2 Cilegong ngalami rehab total (***Basic Education Project***). Amargi kadadosan éwah-éwahaning otonomi tlatah rikala taun 2005, saéngga Désa Cilegong gantos dados Désa Jatiluhur Kacamatan Jatiluhur lan nama Sekolah Dhasar Negeri 2 Cilegong gantos dados SDN 1 Jatiluhur amargi dipunsambungraketaken kaliyan nama Désa.

## Visi 
**Dadosaken SDN 1 Jatiluhur unggul wonten ing mata wulangan Basa Indonesia wonten ing taun 2016**

## Misi 
# Ningkataken kagiyatan prosès piwulangan saperlu nunjang dipungayuhipun pangembangan potensi pasarta didik wonten ing panguasan mata wulangan Basa Indonesia lumantar kagiyatan intrakurikuler, lan ekstrakurikuler;
# Nyiptakakenpasarta dhidhik ingkang tangat, patuh, lan disiplin wonten ing wicara lan tumindak;
# Wujud pasarta dhidhik ingkang gadhah prestasi wonten ing babagan mata wulangan Basa Indonesia;
# Ngrembakakaken inovasi lan modhèl kagiyatan pasinaonan Basa Indonesia;
# Ningkataken sarana lan prasarana satra piranti paraga utamanipun wonten ing mata wulangan Basa Indonésia;
# Ningkataken ketrampilan guru wonten ing piwulangan Basa Indonésia
Ningkataken greget lan prestasi kerja ingkang dhedhasar kakaluwargan lan katuladhanan saperlu maringi layanan ingkang optimal dhumateng stakeholders;
# Ningkataken greget sinau siswa;
# Ngraketaken kerja sama kaliyan masarakat sakitar lingkungan sekolah.

## Ancas 
# NIngkataken "percepatan pemerataan" kanggé miyaraken kasempatan sinau tumrap laré umur SD, paningkatan mutu, relevansi, lan daya saing pendidikan sarta ningkataken kelola (governance), akuntabilitas, lan pencitraan publik pendidikan SD pinuju dadosipun Manajemen Kanthi Basis Sekolah;
# Ningkataken èfèktivitas, èfisiènsi, transparansi, lan akuntabilitas palaksanan lan pengelolaan program kagiyatan pembinaan SD kanthi skala nasional ingkang dipunbiayai déning dana Bantuan Operasional Sekolah;
# Mbentuk perilaku paserta didik ingkang gadhah akhlak lan terpuji ingkang sami kaliyan tuntutan agama;
# Mujudaken pasarta didik ingkang gadhah kapinteran, kaprigelan, lan kamandirian sarta saged ngetrapaken aji-aji budaya bangsa wonten ing pagesangan saben dinten.
# Maringi bekal pasarta didik kanthi ulah raga, seni, lan kaprigelan minangka bekal ngembangaken dhiri ing salajengipun.
# Ngoptimalaken peran sarta komite sekolah lan masarakat saperlu mbiyantu ningkataken mutu pendidikan
# Nyamekataken pasarta dhidhik supados saged nglajengaken pendhidhikanipun dhateng jenjang ingkang langkung inggil.

## Prèstasi 
* Sekolah Peduli Lingkungan 2010 Tingkat Provinsi Jawa Barat.
* Penghargaan Raksa Prasadha Kategori Sekolah Berbudaya Lingkungan Tingkat Provinsi Jawa Barat Taun 2012.

## Cathetan suku 
* Nomor Induk Siswa Nasional 
* Nomor Pokok Sekolah Nasional
Mathieu Kérékou

**Mathieu Kérékou** ugi naté dipuntepungi minangka **Ahmed Kérékou** (miyos 2 September 1933-séda 14 Oktober 2015) inggih punika Présidhèn Dahomey/Benin wonten ing masa diktator militèr wonten ing periode 1972-1991. Piyambakipun njabat malih dados Présidhèn lumantar pemilu ingkang dhémokratis kanggé masa kalungguhan 1996-2001. Yayi Boni nggantosaken posisinipun minangka présidhèn nalika tanggal 6 April 2006.

Sasampunipun sinau wonten ing sekolah militèr wonten ing Mali lan Senegal Kérékou dinas wonten ing militèr, lan dumugi pangkat mayor. Piyambakipun ngrebut kakuwasan wonten ing Benin lumantar sawijining kudeta militèr nalika tanggal 26 Oktober 1972 lan ngangkat dhirinipun minangka présidhèn. Wonten ing November 1974 piyambakipun nindakaken nasionalisasi bank-bank lan indhustri lenga, sarta mbiwarakaken nagaranipun dados nagara Marxis-Leninis. Piyambakipun ugi nggantos nama nagaranipun saking Dahomey dados Benin nalika tanggal 1 Dhésèmber 1975. Tanggal 28 September 1980, Kérékou mlebet agaman Islam lan nggantos namanipundados Ahmed, nanging ing pungksana piyambakipun wiwit migunakaken nama Mathieu malih, ugi piyambakipun ngaku dados sawijining tiyang Kristen ingkang miyos ènggal.

Kérékou inggih punika diktator kapisanan Afrika ingkang ngidinaken prosès dhémokratisasi wonten ing nagaranipun, parténipun, Parté Revolusioner Rakyat Benin (*Parti de la révolution populaire du Bénin*, PRPB), nolak Marxisme wonten ing taun 1990. Pilihan umum multi-parté dipunidinaken kalangsung nalika taun 1991, ingkang njalari Kérékou asor, amargi piyambakipun namung pikantuk swanten 32%, kirang saking sepalih saking swanten ingkang kakempalaken déning bekas Mahamantri Nicéphore Soglo. Wonten ing pemilu 1996 Kérékou ngasoraken Soglo wonten ing puteran kaping kalih lan mendhet malih kalungguhan kapresidenan malih. Piyambakipun kapilih malih kanggé masa kalungguhan 5 taun kaping kalih nalika Maret 2001. Wiwit punika kaungkap bilih parusahan Amérika Titan maringi béya kanggé pamilihanipun malih. Bab punika njalari kampanye pamilihanipun dipunpitakenaken malih keabsahanipun.

Wonten ing masa jabatannya ingkang kaping kalih, pamarèntahanipun mendhet kabijakan èkonomi liberal. Masa punika ugi dipuntandhani dénng ndherekipun Benin wonten ing ing misi pemeliharaan perdamaian ing nagara-nagara Afrika sanèsipun. Konstitusi Benin nglarang Kérékou ndhèrèk malih wonten ing pilihan umum Maret 2006, amargi yuswanipun sampung langkung saking wates 70 taun. Konstitusi ugi nglarang piyambakipun nyalonaken dhiri ingkang kaping 3. Kérékou naté ngendika bilih piyambakipun boten kapingin konstitusi dipunéwahi.

Wonten ing 5 Maret 2006, para pemilih tindak dhateng bilik suara saperlu milih sinten ingkang nggantosaken Kérékou minangka Présidhèn Benin. Pemilu punika kamenangaken déning Yayi Boni amargipiyambakipun saged kasil ngasoraken Adrien Houngbédji wonten ing kalih puteran.

## Cathetan suku
Dano

**Dano** inggih punika salah satunggaling festival ageng ingkang kalampahan ing dinten kaping 5 wulan kaping 5 kalender Imlek ing Koréa. Festival ugi dipunsebat **suri**/**surin-nal** ("dinten kaping 5"). Angka 5 miturut kapitadosan tradhisional Koréa kalebet angka kanthi sipat ingkang saé saéngga dipunpitadosi bilih nalika tanggal 5 wulan 5, sipat-sipat mau kempal kanthi gunggung ingkang kathah piyambak.

Kathah tradisi Dano ingkang dipunwontenaken ing Koréa sapunika dipunwarisaken saking periode Dinasti Joseon, nanging sapérangan sampun ical. Dumugi ing pungkasan periode dinasti punika para mantri ing kabinèt karajan damel tepas lan dipunparingaken kanggé raja minangka bebungah. Lajeng raja mbagi-mbagi sadaya tepas mau dhateng para pejabat lan andhapanipun ing astana. Kipas-kipas tersebut dinamakan dano buchae (*kipas dano*). Tabib ingkang nyambut damel wonten ing klinik pura damel jehotang lan okchudan kanggé dipunsajèkaken dhateng raja lan para mantri. Jehotang punika *tonik* ingkang kadamel saking larutan madu ingkang dipungodhog sareng kaliyan plum garing (*omaeyuk*) lan bumbon crakèn, déné *okchudan* punika pil kasarasan ingkang dipunlapisi bubuk kanthi warni emas.

Wonten ing griyanipun rakyat, saben kulawarga nyerat sapérangan seratan mawi tinta abrit lan dipuntèmpèl wonten ing papan nama gerbang mlebet kanthi ancas nggusah arwah ingkang ala. Seratan punika dipunparingi nama *Dano bujeok* utawi *tangkal Dano*. Sami kados wonten ing griyanipun para warga, wonten ing gerbang astana ugi dipuntèmpèl Dano mawi tinta abrit ingkang muni "ing dinten kaping 5 wulan kaping 5", *Chi You* mawi kepala wesi, janggut wesi, tutuk abrit, lan ilat abrit badhé mbrantas 404 jinis lelara lajeng berkah swarga lan kabegjan bakal melimpah. Meni aturan ingkang kedah dipunlampahi tanpa kasep utawi boten kaleksanan".

## Ugi pirsani 
* Duan Wu
* Kalender Koréa

## Cathetan suku 
*
Nina Tamam

thumb|180px|Nina Tamam

**Nuraini Sukoningrum Tamam** utawa kang luwih misuwur **Nina Tamam** (lair ing Surabaya, Jawa Timur, 29 Maret 1975) ya iku penyanyi lan mantan personel grup vokal Warna.

## Karièr 
Lahir mawa anak barep saka musisi senior, Tamam Husein, mula kapinterane Nina ora prelu digawé mamang manèh.

## Album 
* Nina (2005)

## Iklan TV 
* Teh Sariwangi 1995-2002
* Bodrexin 2003-2004
* Rinso 2005-2006
* Gaga 2007-Kini
* Molto

## Cathetan suku
Newcastle United F.C.

**Newcastle United Football Club** inggih punika salah satunggaling klub bal-balan Inggris ingkang dipunmadhegaken rikala taun 1881. Kanthi markas wonten ing Newcastle upon Tyne, Inggris. Nalika mangsa 2006/07 main wonten ing Liga Premier Inggris. Newcastle naté kadegradasi, anangin sukses wangsul malih promosi dhateng Liga Primer Inggris wonten ing mangsa 2010-2011. Klub punika mainaken tetandhingan kandhangipun wonten ing kandhangipun Stadion St James' Park ingkang gadhah kapasitas52.387 penonton. Seragam Newcastle gadhah warni pethak cemeng.

Sajarah dangu Newcastle United kawiwitan kanthi perseteruan antawising 2 klub inggih punika Newcastle East End lan Newcastle West End.

Perseturuan punika kapungkasi wonten inng taun 1892 nalika Newcastle East End ingkang nalika punika inggih klub ingkang paling dominan wonten ing antawising kekalihipun klub punika, lan klub Newcastle West End kosok wangsulipun saweg ngalam krisis finansial. Pungkasanipun kekalih klub punika sarujuk nggabungaken dhiri lan mbentuk satunggaling klub ingkang langkung solid kanthi nama Newcastle United.

Kekalihiipun milih stadion St James' Park minangka markas klub énggal mau lan nggantos seragam ingkang wiwitanipun kanthi warni abrit lan pethak dados garis pethak cemeng. Klub énggal mau kapilih kanggé mlebet ing Liga Sepak Bola nalika taun 1893, lan nalika taun-taun candhakipun Newcastle United dados bahan guneman ing kathah médhia masa ing Inggris nalika punika.

Pas setunggalatus taun candhakipun, wonten ing taun 1993, Newcastle United kasil pikantuk promosi kanggé mlebet dhateng Divisi Utama Liga Inggris ingkang wonten ing basa Inggrisipun dpiunkenal kanthi nama "Premier League".

## Pemain 
### Tim utama 
## Prestasi 
* **4 Liga Premier Inggris**: 1905, 1906, 1907, 1929
* **6 Piala FA**: 1910, 1924, 1932, 1951, 1952, 1955
* **1 FA Community Shield**: 1909
* **1 Piala UEFA** (dulu masih bernama Piala Fairs): 1969
* **1 Liga Divisi Dua Inggris**: 1965
* **2 Liga Divisi Satu Inggris**: 1993, 2010
* **1 Piala Texaco**: 1974, 1975
* **1 Piala Anglo-Italia**: 1973
* **1 Piala Intertoto**: 2006

## Cathetan suku 
## Pranala njaba 
* 
* IndoToonArmy 
* Toon Army Indonésia
* MagpiesZone - Situs pribadi tentang Newcastle
* Blog tentang Newcastle
Walter Sydney Adams

**Walter Sydney Adams** inggih punika salah satunggaling astronom saking Amérika ingkang miyos wonten ing tanggal 20 Dhésèmber 1876 lan séda ing tanggal 11 Mèi 1956.

## Biografi
Walter Sydney Adams miyos wonten ing Antioch, Turki saking tiyang sepuhipun Lucien Harper Adams kaliyan Nancy Dorrance Francis Adams, lan lajeng dipunbeto pindhah dhateng Amérikah Sarékat wonten ing taun 1885. Piyambakipun lulus saking *Dartmouth College* ing taun 1898, lajeng piyambakipun nerasaken sekolahipun wonten ing Jerman. Sasampunipun wangsul malih dhateng Amérikah Sarékat, piyambakipun miwiti padamelanipun ing babagan astronomi lan puncak kariripun inggih nalika piyambakipun dados direktur *Mount Wilson Observatory*.

Pokok studinipun ingkang paling dipunremeni inggih punika kanggé nliti ing babagan spektrum lintang. Piyambakipun makarya wonten ing *spektroskopi* srengéngé lan lajeng manggihaken malih gegayutan ing antawisipun garis spektrum lan magnitudo mutlak saking satunggaling lintang. Piyambakipun saged nedahaken spektrum ingkang saged dipun-ginakaken kanggé nemtokaken punapa satunggaling lintang ingih kalebet lintang raksasa utawi lintang kerdil. Ing taun 1915, piyambakipun miwiwti sinau bab pengampingipun Sirius lan manggihaken dhata, sanajan ta ukuranipun namung sakedhik langkung ageng saking bumi, nanging rainipun lintang punika langkung padhang per ékan ambanipun tinimbang srengengé lan punika minangka massanipun srengéngé ingkang ageng. Minangka satunggaling lintang salajengipun lajeg lintang punika dipunkenal dados lintang kerdil kanthi cahya warna pethak. Sesarengan kaliyan Theodore Dunham, piyambakipun saged manggihaken wontenipun karbon dioksida ingkang kiyat wonten ing *infra abrit* saking spektrum Venus.

Adams séda ing yuswa 79 taun wonten ing Pasadena, California.

## Penghargaan
Walter Sydney Adams sampun naté pikantuk kathah penghargaan saking kathah lembaga, ing antawisipun inggih kados makaten:
* Gold Medal of the Royal Astronomical Society ing taun 1917.
* Henry Draper Medal saking National Academy of Sciences ing taun 1918.
* Anggota Kehormatan saking American Academy of Arts and Sciences (1922
*Bruce Medal ing taun 1928.
*Henry Norris Russell Lectureship ing taun 1947.
* Nama satunggaling asteroid, inggih punika 3145 Walter Adams.
* Satunggaling nama kawah wonten ing Mars.
* Kawah Adam wonten ing bulan inggih dipunparingi namanipun piyambakipun sesarengan kaliyan John Couch Adams lan Charles Hitchcock Adams.

## Cathetan suku
* ''Asimov's Biographical Encyclopedia of Science and Technology'', Isaac Asimov, Doubleday & Co., Inc., 1972, ISBN 0-385-17771-2.
* F. Wesemael, A comment on Adams' measurement of the gravitational redshift of Sirius B Royal Astronomical Society, Quarterly Journal (ISSN 0035-8738), 26, Sept. 1985, 273-278
Sohrab Bakhtiarizadeh

**Sohrab Bakhtiarizadeh** (سهراب بختيارى‌زاده) lair ning Noor Abad 11 September 1972, yakuwi bèg  kang main ning klub Saba Battery.

## Pranala njaba 
*
*Sohrab Bakhtiarizadeh at TeamMelli.com
Squirtle

thumb|Squirtle

**Squirtle** utawi , inggih punika nama kanggé salah satunggaling spésies Pokémon wonten ing seri dolanan *Pokémon* ingkang dipunkembangaken déning parusahan Game Freak, kanggé konsol dolanan portabel saking Nintendo. Karakter punika dipunrancang déning tim perancang lan pangembang saking Game Freak lan dipunjangkepi déning Ken Sugimori. Wonten ing dolanan, Squirtle minangka salah satunggaling jinis Pokémon toya ingkang awujud bulus alit, ingkang ugi minangka Pokémon starter (Pokémon wiwitan ingkang saged kapilih déning juru main) wonten ing dolanan video Pokemon G1 (Red lan Blue), sesarengan kaliyan Charmander lan Bulbasaur, kalih Pokémon starter sanèsipun. Kados déné sapérangan Pokémon sansèipun, Squirtle saged ugi nindakaken evolusi (wonten ing dolanan punika sami paham minangka éwah-éwahaning wujud lan karakteristik). Wujud éwahanipun evolusi saking Squirtle inggih punika Wartortle (manawi dipunmainaken dumugi level 16), lajeng dados Blastoise (nalika dumugi ing level 36).

Kajawi wonten ing Pokemon G1, Squirtle ugi medal wonten ing seri Pokemon G3, inggih punika FireRed lan LeafGreen. Déné wonten ing serial anime, Ash Ketchum lan pacaripun, May gadhah ugi Pokemon jinis Squirtle, ingkang wekdal punika katitipaken wonten ing Professor Oak.

## Désain lan karakteristik 
Squirtle minangka salah satunggali saking 151 rancangan ingkang béda ingkang kasungsun déning tim perancang karakter saking Game Freak lan dipunpungkasaken déning Ken Sugimori kanggé dolanan *Pocket Monsters* Generasi kapisanan ingkang kanthi judhul *Red* and *Green*, ingkang dipunlokalisasikaken ing njawi Jepang minangka *Pokémon Red* and *Blue*. Sajatosipun karakter mau dipunsukani nama "Zenigame" wonten ing basa Jepang. Nintendo milih nyaosi nama ingkang "pinter lan deskriptif" wonten ing manéka jinis (spésies) Pokémon kanthi panampilan lan cirinipun nalika nerjemahaken dolanan mau kanggé para panganggo ing "Dunia Barat" kanthi ancas damel karakter mau langkung gampil sami paham déning laré-laré Amérika. Nama Squirtle wonten ing basa Inggris asalipun saking tembung "''*" (muncrat) lan "*turtle*." (bulus) Wonten spekulasi bilih nama mau asalipun saking tembung *squirrel*," (tupai) lan "*turtle*," (bulus) amargi desain buntutipun ingkang mirib kaliyan buntut tupai (bajing).

## Evolusi
### Wartortle
thumb|Wartortle
 inggih punika salah satunggaling karakter spésies Pokémon wonten ing seri dolanan lan waralaba *Pokémon* saking Jepang. Wartortle dipunsebut Kameil wonten ing basa Jepang, dipunkenal minangka Pokémon bulus, lan minangka evolusi saking spésies Pokémon Squirtle.  Wonten ing dolanan video *Pokémon'', juru main saged pikantuk Wartortle sasampunipun Squirtle ingkang dipungadhahi dumugi ing level 16, lajeng Wartortle badhé evolusi dados Blastoise nalika dumugi level 36.

### Blastoise
thumb|Blastoise
Blastoise inggih punika salah satunggaling jinis Pokémon toya kanthi wujud bulus ageng kanthi meriam ing gegeripun. Blastoise minangka evolusi saking Squirtle (fase kapisanan) lan Wartortle (fase kalih). Blastoise wonten ing urutan kaping 9 wonten ing Pokédex nasional.

## Cathetan suku 
## Pranala njawi 
* Situs wèb resmi
Petrus Alphonsi

thumb|Pedro Alfonso

**Petrus Alphonsi** utawi ingkang ugi dipunsebat **Peter Alfonsi** inggih punika satunggaling dhokter Yahudi saking Spanyol, satunggaling pujangga, astronom, lan *polemicist* ingkang dados Kristen. Petrus Alphonsi miyos wonten ing *Musa Sephardi* ing abad kaping 11, ing Huesca (satunggaling kitha ingkang taksih mlebet péranganing al Andalus, Spanyol Islam). Piyambakipun inggih umat nasrani lan dipunbaptis ing Huesca ing dinten Santo Petrus, 29 Juni 1106.
Petrus inggih miyos minangka tiyang Yahudi nalika piyambakipun dalem wonten ing al Andalus, lan lajeng misuwur sasampunipun piyambakipun mlebet agami kristen.

Wonten ing *Dialogus Alphonsi*, dipuncariyosaken manawi piyambakipun naté tingakan dhateng Inggris minangka magister ing seni liberal. Piyambakipun dumunung mapinten - pinten taun ing Inggris. Kawontenanipun Alfonsi wonten ing nagara kulonan ing  taun taun sadèrengipun paring  kontribusi wonten ing ngèlmu Arab ing wewengkon kasebat ing taun 1120 nan lan salajengipun. Piyambakipun lajeng asring pirembagan bab astronomi sesarengan kaliyan Walcher of Malvern. Petrus lulus saking sistem Arab ing babagan astronomi. Lajeng kekalihipun kolaborasi lan ngasilaken satunggaling karya ngengingi gerhana.

Alfonsi saged misuwur amargi piyambakipun gadhah tigang dasa cariyos ingkang kaserat ing basa Latin ing purwakaning abad kaping 12. Karya punika inggih awujud kempalan cariyos oriental ingkang ngewrat karakter moral ingkang dipunalih aksarakaken saking basa Arab, Pèrsi, lan Sansekerta. Sapérangan cariyosipun ingkang saged narik kawigatosanipun para pamaos inggih asalipun saking *Panchatantra* lan *Arabian Nights*, kalebet bunderan cariyos *"Sinbad the Sailor"* lan "*The Tale of Attaf*". Cariyos punika dipunwedalaken kanthi sapérangan model didaktik ingkang lajeng dipundadosaken conto déning pujangga sanèsipun ing tengahing abad kalih welas.
Kathah kolektor ingkang remen kaliyan karyanipun Alfonsi ingkang populer lan kalebet bahan kajian studi ingkang narik  kawigatosan minangka bahan kajian sastra komparatif. Karya punika inggih kanthi irah- irahan *disciplina Clericalis*. Karya punika inggih wigatos sanget kawontenanipun kanggé ngicalaken cahya wonten ing migrasi dongèng, lan wigatos sanget kanggé bahan kajian folklor. Karya punika ugi dipunalihaksarakaken dhateng basa Prancis, Spanyol, Jerman, lan Inggris.

## Karyanipun
* *Dialogus contra iudaeos*
* *Disciplina clericalis*
* *De dracone*, wondene ing karya punika piyambakipun nindakaken kalkulasi ewahing lintang - lintang.
* *De Astronomia*, ngewrat wontenipun garis- garis astronomi dhedhasar sistem kalender Arab, Pèrsi (Iran), lan Latin. Kanthi wontenipun sistem- sistem kalender mau lan dipunbiyantu kanthi wontenipun satunggaling *astrolabe*, punika ingkang saged damel mungking kanggé ngetung kanthi pas kados pundi posisinipun srengéngé, bulan lan gangsal planit ingkang sampun misuwur ing wekdal mau.
* *Carta a los peripatéticos franceses*.

## Cathetan suku
Andjar Asmara

**Abisin Abbas** (), langkung misuwur kanthi asma **Andjar Asmara**, inggih punika salah satunggaling panyerat sandhiwara lan sutradara filem. Saderengipun dados panyerat lan sutradara, panjenenganipun naté dados manggalaning ariwarta *Doenia Film* (1929-1932).

Seratanipun Andjar naté dipunterbitaken ing kalawarti *Bintang Hindia* ingkang dipunpimpin Parada Harahap, lan *Oetoesan Melayoe*. Lajeng Andjar pindhah dhateng Medan lan mimpin harian *Sinar Deli*, dados anggota redhaksi harian *Sinar Soematra*. Sasampunipun punika, Andjar kondur dhateng Jakarta, mimpin kalawarti *Doenia Film*, satunggalipun panerbitan kagunganipun tiyang Walanda. Andjar lajeng medal saking penerbitan kasebat lan dherek pakempalan sandhiwara Dardanella ingkang dipunpimpin Piedro, satunggalipun warga Ruslan. Taun 1937 ndamel kelompok énggal ingkang dipunparingi nama *"Bolero"*. Andjar ugi naté mimpin kalawarti tengah wulanana *"Poestaka Timoer"*, ingkang dipunterbitaken *Kolff-Bunning*. Nalika jaman Jepang, Andjar njumenengaken rombongan sandhiwara *"Tjahja Timoer"*. Sasampunipun proklamasi, aktif malih ing babagan pers, kanthi nerbitaken harian *"Perjoeangan Rakjat"* ingkang alamatipun ing Purwakarta, kalawarti *"Varia"* ingkang dipunterbitaken ing Jakarta.

## Filmografi 
135px|thumb|left|Poster *Kartinah*, filem kapisan Andjar
* *Kartinah* (1940)&nbsp;– sutradara lan penulis
* *Noesa Penida* (1941)&nbsp;– sutradara lan penulis
* *Djauh Dimata* (1948)&nbsp;– sutradara lan penulis
* *Anggrek Bulan* (1948)&nbsp;– sutradara
* *Gadis Désa* (1949)&nbsp;– sutradara lan penulis
* *Sedap Malam* (1950)&nbsp;– panyerat
* *Pelarian dari Pagar Besi* (1951)&nbsp;– panyerat
* *Mangsa Bunga di Selabintana* (1951)&nbsp;– panyerat
* *Dr Samsi* (1952)&nbsp;– panyerat
* *Noesa Penida (Pelangi Kasih Pandansari)* (1988)&nbsp;– panyerat

## Pranala njawi 
**Anjar Asmara** 

## Cathetan suku
Abū al-ʿAbbās Aḥmad ibn Muḥammad ibn Kathīr al-Farghānī

'*** ingkang ugi dipunmangertosi minangka **Alfraganus*' ing bangsa kulon nan, inggih punika satunggaling astronom saking Pèrsi, ingkang ugi salah satunggaling astronom Muslim saking Sunni, lan salah satunggaling astronom ingkang misuwur ing abad kaping 9. Lan ing bulan wonten satunggaling kawah ingkang ugi dipunparingi nama kawah Alfraganus sasampunipun kawah punika kapanggih déning piyambakipun.

## Biografi
Alfraganus inggih sampun naté ndhèrèk panaliten kanggé ngétang diameter saking bumi kanggé ngétang ngginakaken busur meredian ingakng dawa, sesarengan kaliyan tim ilmuwan ing sak ngandhaping patronase saking al Ma'mun ing Baghdad. Salajengipun piyambakipun pindhah dhateng Kairo, déné ing mrika pyambakipun nyusun satunggaling risalah ngengingi *astrolabe* kirang langkung ing taun 856. Wonten ing mrika, piyambakipun ugi ngawasi pembangunan ageng Nilometer ing pulo al Rawda (ing Kairo ingkang dangu) ing taun 861.

## Karya-karyanipun
Piyambakipun inggih ndhèrèk panaliten kanggé nngukur diameter bumi sesarengan kaliyan tim ilmuwan science ing sak ngandhapipun pamarentahanipun al Ma'mun wonten ing Baghdad. Bukunipun ingkang ngrembag babagan astronomi bab *the celestial motions*', ingkang dipunserat ing taun 833, inggih punika ngrembag babagan ringkesan deskriptip kompeten saking Ptolemy. Buku punika inggih sampun dipunalih aksarakaken ing basa Latin ing abad kaping kalih dasa lan dados misuwur sanget ing Éropah ngantos periodenipun Regiomontanus.
Bukunipun ingkang kanthi irah- irahan *Kitāb fī Jawāmiʿ ʿIlm al-Nujūm* ( *A Compendium of the Science of the Stars*) utawi *Elements of astronomy on the celestial motions*, inggih dipunserat ing udakawis taun 833, inggih punika satunggaling ringkesan deskriptif kompeten Ptolemy *Almagest*, déné tetep ngginakaken asiling panemu lan aji- aji revisi astronom Islam saderengipun.  Buku punika inggih dipunalih aksarakaken dhateng basa Latin ong abad kaping kalih welas lan sanget dipunemut- emut lan misuwr sanget ing Éropah ngantos wekdal pamarentahanipun *Regionontanus*. Seserepan bab *Dante Alighieri* ing bab astronominipun Ptolemaic, kaserat cethah wonten ing bukunipun "*Divina Commedia*" saha karya- karya sanèsipun kados ta *Convivio*, inggih bok bilih ugi dipunpendhet sasampunipun maos saking karyanipun Alfraganus. Ing abad kaping pitulas, orientalis Walanda, Jacon Golius medalaken versiseratan mawi basa Arab wonten ing wujud manuskrip ingkang piyambakipun pikantuk saking laladan wétan, kanthi pertalan énggal ing basa Latin lan kathah cathetanipun.

## Cathetan suku